Kienu għall-ħabta tad-9pm x'ħin il-Pulizija ġiet infurmata li hemm bżonn l-assistenza tagħha fi Triq il-Ħaddiem, il-Marsa wara li seħħ inċident tat-traffiku. Mill-investigazzjonijiet preliminari rriżulta kif waqt żagħżugħ ta' 24 sena minn Raħal Ġdid kien dieħel f'karozza Ford Focus intlaqat minn karozza Toyota Aygo misjuqa minn raġel ta' 30 sena minn Ħal Qormi. Iż-żagħżugħ ta' 24 sena ttieħed l-Isptar Mater Dei fejn ġie ċċertifikat li weġġa' serjament filwaqt li ż-żewġ vetturi ġarrbu xi ħsarat. Il-Maġistrat tal-Għassa Donatella Frendo Dimech ġiet infurmata bil-każ u ħatret inkjesta. L-investigazzjonijiet tal-Pulizija għadhom għaddejjin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60868d107e14d_rand.td-a-rec-img{text-align:left}.td_uid_3_60868d107e14d_rand.td-a-rec-img img{margin:0 auto 0 0}